Канон святой Пасхи
Творение святого Иоанна Дамаскина.
Глас 1-й.
Песнь 1 *
Ирмоˆс: Воскресеˆния день, просветиˆмся, люˆдие: Паˆсха, Госпоˆдня Паˆсха! От смеˆрти бо к жиˆзни, и от землиˆ к Небесиˆ Христоˆс Бог нас преведеˆ, побеˆдную поюˆщия.
Припев: Христоˆс воскреˆсе из меˆртвых.
Очиˆстим чуˆвствия, и уˆзрим непристуˆпным свеˆтом Воскресеˆния Христаˆ блистаˆющася, и раˆдуйтеся! рекуˆща яˆсно да услыˆшим, побеˆдную поюˆще.
Христоˆс воскреˆсе из меˆртвых.
Небесаˆ уˆбо достоˆйно да веселяˆтся, земляˆ же да раˆдуется, да праˆзднует же мир, виˆдимый же весь и невиˆдимый: Христоˆс бо востаˆ, весеˆлие веˆчное.
Слаˆва Отцуˆ, и Сыˆну, и Святоˆму Дуˆху.
Богородичен: Умерщвлеˆния предеˆл сломиˆла есиˆ, веˆчную жизнь роˆждшая Христаˆ, из гроˆба возсияˆвшаго днесь, Деˆво всенепороˆчная, и мир просветиˆвшаго.
И ныˆне и приˆсно, и во веˆки векоˆв. Амиˆнь.
Богородичен: Воскреˆсшаго виˆдевши Сыˆна Твоегоˆ и Боˆга, раˆдуйся со апоˆстолы, Богоблагодаˆтная Чиˆстая, и еˆже раˆдуйся пеˆрвее, яˆко всех раˆдости винаˆ, восприяˆла есиˆ, Богомаˆти всенепороˆчная.
Песнь 3
Ирмоˆс: Приидиˆте, пиˆво пиеˆм ноˆвое, не от каˆмене неплоˆдна чудодеˆемое, но нетлеˆния истоˆчник, из гроˆба одождиˆвша Христаˆ, в Неˆмже утверждаˆемся.
Христоˆс воскреˆсе из меˆртвых.
Ныˆне вся испоˆлнишася свеˆта, Неˆбо же, и земляˆ, и преиспоˆдняя: да праˆзднует уˆбо вся тварь востаˆние Христоˆво, в Неˆмже утверждаˆется.
Христоˆс воскреˆсе из меˆртвых.
Вчераˆ спогребоˆхся Тебеˆ, Христеˆ, совостаюˆ днесь воскреˆсшу Тебеˆ, сраспинаˆхся Тебеˆ вчераˆ, Сам мя спрослаˆви, Спаˆсе, во Цаˆрствии Твоеˆм.
Слаˆва Отцуˆ, и Сыˆну, и Святоˆму Дуˆху.
Богородичен: На нетлеˆнную жизнь прихождуˆ днесь блаˆгостию Роˆждшагося из Тебеˆ, Чиˆстая, и всем концеˆм свет облистаˆвшаго.
И ныˆне и приˆсно, и во веˆки векоˆв. Амиˆнь.
Богородичен: Боˆга, Егоˆже родилаˆ есиˆ плоˆтию, из меˆртвых, яˆкоже речеˆ, востаˆвша виˆдевши, Чиˆстая, ликуˆй, и Сегоˆ яˆко Боˆга, Пречиˆстая, возвеличаˆй.
Ипакоиˆ, глас 4-й
Предвариˆвшия уˆтро яˆже о Мариˆи, и обреˆтшия каˆмень отвалеˆн от гроˆба, слыˆшаху от А˜нгела: во свеˆте присносуˆщнем Суˆщаго с меˆртвыми что иˆщете, яˆко человеˆка? Виˆдите гроˆбныя пеленыˆ, тецыˆте и миˆру проповеˆдите, яˆко востаˆ Госпоˆдь, умертвиˆвый смерть, яˆко есть Сын Боˆга, спасаˆющаго род человеˆческий.
Песнь 4
Ирмоˆс: На Божеˆственней страˆжи богоглагоˆливый Аввакуˆм да стаˆнет с наˆми и покаˆжет светоноˆсна А˜нгела, яˆсно глагоˆлюща: днесь спасеˆние миˆру, яˆко воскреˆсе Христоˆс, яˆко всесиˆлен.
Христоˆс воскреˆсе из меˆртвых.
Муˆжеский уˆбо пол, яˆко развеˆрзый деˆвственную утроˆбу, явиˆся Христоˆс; яˆко человеˆк же, А˜гнец наречеˆся; непороˆчен же, яˆко невкуˆсен сквеˆрны, наˆша Паˆсха, и яˆко Бог иˆстинен, совершеˆн речеˆся.
Христоˆс воскреˆсе из меˆртвых.
Я˜ко единолеˆтный аˆгнец, благословеˆнный нам венеˆц Христоˆс, воˆлею за всех заклаˆн бысть, Паˆсха чистиˆтельная, и паˆки из гроˆба краˆсное праˆвды нам возсияˆ Соˆлнце.
Христоˆс воскреˆсе из меˆртвых.
Богоотеˆц уˆбо Давиˆд пред сеˆнным ковчеˆгом скакаˆше играˆя, люˆдие же Боˆжии святиˆи, образоˆв сбытиеˆ зряˆще, веселиˆмся Божеˆственне, яˆко воскреˆсе Христоˆс, яˆко всесиˆлен.
Слаˆва Отцуˆ, и Сыˆну, и Святоˆму Дуˆху.
Богородичен: Создаˆвый Адаˆма Твоегоˆ праˆотца, Чиˆстая, зиˆждется от Тебеˆ, и смеˆртное жилиˆще разориˆ Своеˆю смеˆртию днесь, и озариˆ вся Божеˆственными блистаˆньми Воскресеˆния.
И ныˆне и приˆсно, и во веˆки векоˆв. Амиˆнь.
Богородичен: Егоˆже родилаˆ есиˆ Христаˆ, прекраˆсно из меˆртвых возсияˆвша, Чиˆстая, зряˆщи, доˆбрая и непороˆчная в женаˆх и краˆсная, днесь во спасеˆние всех, со апоˆстолы раˆдующися, Тогоˆ прославляˆй.
Песнь 5
Ирмоˆс: У˜тренюем уˆтреннюю глубокуˆ, и вмеˆсто миˆра песнь принесеˆм Владыˆце, и Христаˆ уˆзрим, праˆвды Соˆлнце, всем жизнь возсияˆюща.
Христоˆс воскреˆсе из меˆртвых.
Безмеˆрное Твоеˆ благоутроˆбие аˆдовыми уˆзами содержиˆмии зряˆще, к свеˆту идяˆху, Христеˆ, весеˆлыми ногаˆми, Паˆсху хваˆляще веˆчную.
Христоˆс воскреˆсе из меˆртвых.
Пристуˆпим, свещеноˆснии, исходяˆщу Христуˆ из гроˆба, яˆко женихуˆ, и спраˆзднуим любопраˆзднственными чиˆнми Паˆсху Боˆжию спасиˆтельную.
Слаˆва Отцуˆ, и Сыˆну, и Святоˆму Дуˆху.
Богородичен: Просвещаˆется Божеˆственными лучаˆми и живоноˆсными Воскресеˆния Сыˆна Твоегоˆ, Богомаˆти Пречиˆстая, и раˆдости исполняˆется благочестиˆвых собраˆние.
И ныˆне и приˆсно, и во веˆки векоˆв. Амиˆнь.
Богородичен: Не развеˆрзл есиˆ вратаˆ деˆвства в воплощеˆнии, гроˆба не разрушиˆл есиˆ печаˆтей, Царюˆ создаˆния: отонуˆдуже воскреˆсшаго Тя зряˆщи Маˆти раˆдовашеся.
Песнь 6
Ирмоˆс: Снизшеˆл есиˆ в преиспоˆдняя землиˆ, и сокрушиˆл есиˆ вереиˆ веˆчныя, содержаˆщия свяˆзанныя, Христеˆ, и триднеˆвен, яˆко от киˆта Иоˆна, воскреˆсл есиˆ от гроˆба.
Христоˆс воскреˆсе из меˆртвых.
Сохраниˆв цеˆла знаˆмения, Христеˆ, воскреˆсл есиˆ от гроˆба, ключиˆ Деˆвы не вредиˆвый в рождествеˆ Твоеˆм, и отвеˆрзл есиˆ нам раˆйския двеˆри.
Христоˆс воскреˆсе из меˆртвых.
Спаˆсе мой, живоˆе же и нежеˆртвенное заколеˆние, яˆко Бог Сам Себеˆ воˆлею привеˆд Отцуˆ, совоскресиˆл есиˆ всероˆднаго Адаˆма, воскреˆс от гроˆба.
Слаˆва Отцуˆ, и Сыˆну, и Святоˆму Дуˆху.
Богородичен: Возведеˆся дреˆвле держиˆмое смеˆртию и тлеˆнием, воплотиˆвшимся от Твоегоˆ пречиˆстаго чреˆва, к нетлеˆнней и присносуˆщней жиˆзни, Богороˆдице Деˆво.
И ныˆне и приˆсно, и во веˆки векоˆв. Амиˆнь.
Богородичен: Сниˆде в преиспоˆдняя землиˆ, в ложеснаˆ Твояˆ, Чиˆстая, сшеˆдый, и вселиˆвыйся и воплотиˆвыйся паˆче умаˆ, и воздвиˆже с Собоˆю Адаˆма, воскреˆс от гроˆба.
Кондак, глас 8-й
А˜ще и во гроб снизшеˆл есиˆ, Безсмеˆртне, но аˆдову разрушиˆл есиˆ сиˆлу, и воскреˆсл есиˆ яˆко Победиˆтель, Христеˆ Боˆже, женаˆм мироноˆсицам вещаˆвый: раˆдуйтеся! и Твоиˆм апоˆстолом мир даˆруяй, паˆдшим подаяˆй воскресеˆние.
Икос
Е˜же преˆжде соˆлнца Соˆлнце, зашеˆдшее иногдаˆ во гроб, предвариˆша ко уˆтру иˆщущия яˆко дне мироноˆсицы деˆвы, и другаˆ ко друзеˆй вопияˆху: о другиˆни, приидиˆте, воняˆми помаˆжем Теˆло живоноˆсное и погребеˆное, плоть Воскресиˆвшаго паˆдшаго Адаˆма, лежаˆщую во гроˆбе. И˜дем, потщиˆмся, яˆкоже волсвиˆ, и поклониˆмся, и принесеˆм миˆра яˆко даˆры, не в пеленаˆх, но в плащаниˆце обвиˆтому, и плаˆчим, и возопииˆм: о Владыˆко, востаˆни, паˆдшим подаяˆй воскресеˆние.
Затем поем во глас 6-й:
Воскресеˆние Христоˆво виˆдевше, поклониˆмся Святоˆму Гоˆсподу Иисуˆсу, едиˆному безгреˆшному. Крестуˆ Твоемуˆ покланяˆемся, Христеˆ, и святоˆе Воскресеˆние Твоеˆ поеˆм и слаˆвим: Ты бо есиˆ Бог наш, раˆзве Тебеˆ иноˆго не знаˆем, иˆмя Твоеˆ именуˆем. Приидиˆте, вси веˆрнии, поклониˆмся святоˆму Христоˆву Воскресеˆнию: се бо прииˆде Крестоˆм раˆдость всемуˆ миˆру. Всегдаˆ благословяˆще Гоˆспода, поеˆм Воскресеˆние Егоˆ: распяˆтие бо претерпеˆв, смеˆртию смерть разрушиˆ. (Трижды.)
Воскреˆс Иисуˆс от гроˆба, яˆкоже проречеˆ, дадеˆ нам живоˆт веˆчный, и веˆлию миˆлость. (Трижды.)
Песнь 7
Ирмоˆс: О˜троки от пеˆщи избаˆвивый, быв Человеˆк, страˆждет яˆко смеˆртен, и Страˆстию смеˆртное в нетлеˆния облачиˆт благолеˆпие, едиˆн благословеˆн отцеˆв Бог, и препрослаˆвлен.
Христоˆс воскреˆсе из меˆртвых.
Женыˆ с миˆры богомуˆдрыя в след Тебеˆ течаˆху, Егоˆже яˆко меˆртва со слезаˆми искаˆху, поклониˆшася раˆдующияся Живоˆму Боˆгу, и Паˆсху таˆйную Твоиˆм, Христеˆ, ученикоˆм благовестиˆша.
Христоˆс воскреˆсе из меˆртвых.
Смеˆрти праˆзднуем умерщвлеˆние, аˆдово разрушеˆние, иноˆго житияˆ веˆчнаго начаˆло, и играˆюще поеˆм Виноˆвнаго, едиˆнаго благословеˆннаго отцеˆв Боˆга, и препрослаˆвленнаго.
Христоˆс воскреˆсе из меˆртвых.
Я˜ко воиˆстинну свящеˆнная и всепраˆзднственная сияˆ спасиˆтельная нощь, и светозаˆрная, светоноˆснаго дне востаˆния суˆщи провозвеˆстница: в неˆйже безлеˆтный Свет из гроˆба плоˆтски всем возсияˆ.
Слаˆва Отцуˆ, и Сыˆну, и Святоˆму Дуˆху.
Богородичен: Умертвиˆв Сын Твой смерть, Всенепороˆчная, днесь, всем смеˆртным пребываˆющий живоˆт во веˆки векоˆв дароваˆ, едиˆн благословеˆнный отцеˆв Бог, и препрослаˆвленный.
И ныˆне и приˆсно, и во веˆки векоˆв. Амиˆнь.
Богородичен: Всем цаˆрствуяй создаˆнием, быв Человеˆк, вселиˆся во Твоюˆ, Богоблагодаˆтная, утроˆбу, и распяˆтие претерпеˆв и смерть, воскреˆсе боголеˆпно, совозстаˆвив нас яˆко всесиˆлен.
Песнь 8
Ирмоˆс: Сей наречеˆнный и святыˆй день, едиˆн суббоˆт царь и госпоˆдь, праˆздников праˆздник, и торжествоˆ есть торжеˆств: воˆньже благословиˆм Христаˆ во веˆки.
Христоˆс воскреˆсе из меˆртвых.
Приидиˆте, ноˆваго винограˆда рождеˆния, Божеˆственнаго весеˆлия, в нароˆчитом дни Воскресеˆния, Цаˆрствия Христоˆва приобщиˆмся, поюˆще Егоˆ яˆко Боˆга во веˆки.
Христоˆс воскреˆсе из меˆртвых.
Возведиˆ оˆкрест оˆчи твоиˆ, Сиоˆне, и виждь: се бо приидоˆша к тебеˆ, яˆко богосвеˆтлая светиˆла, от заˆпада, и сеˆвера, и моˆря, и востоˆка чаˆда твояˆ, в тебеˆ благословяˆщая Христаˆ во веˆки.
Пресвятаˆя Троˆице, Боˆже наш, слаˆва Тебеˆ.
О˜тче Вседержиˆтелю, и Слоˆве, и Дуˆше, тремиˆ соединяˆемое во Ипостаˆсех Естествоˆ, Пресуˆщественне и Пребожеˆственне, в Тя крестиˆхомся, и Тя благословиˆм во вся веˆки.
Слаˆва Отцуˆ, и Сыˆну, и Святоˆму Дуˆху.
Богородичен: Прииˆде Тобоˆю в мир Госпоˆдь, Деˆво Богороˆдице, и чреˆво аˆдово растоˆрг, смеˆртным нам воскресеˆние дароваˆ: теˆмже благословиˆм Егоˆ во веˆки.
И ныˆне и приˆсно, и во веˆки векоˆв. Амиˆнь.
Богородичен: Всю низложиˆв смеˆрти держаˆву Сын Твой, Деˆво, Своиˆм Воскресеˆнием, яˆко Бог креˆпкий совознесеˆ нас и обожиˆ: теˆмже воспеваˆем Егоˆ во веˆки.
Песнь 9
Следующие два припева читаются перед ирмосом «Светиˆся, светиˆся…»:
Припев: Велиˆчит душаˆ мояˆ воскреˆсшаго триднеˆвно от гроˆба, Христаˆ Жизнодаˆвца.
Припев: Велиˆчит душаˆ мояˆ воˆлею страдаˆвша, и погребеˆна, и воскреˆсшаго триднеˆвно от гроˆба.
Ирмоˆс: Светиˆся, светиˆся, ноˆвый Иерусалиˆме: слаˆва бо Госпоˆдня на тебеˆ возсияˆ. Ликуˆй ныˆне, и веселиˆся, Сиоˆне. Ты же, Чиˆстая, красуˆйся, Богороˆдице, о востаˆнии Рождестваˆ Твоегоˆ.
Следующие четыре припева читаются перед тропарем «О Божеˆственнаго, о любеˆзнаго»:
Припев: Христоˆс ноˆвая Паˆсха, жеˆртва живаˆя, А˜гнец Боˆжий, взеˆмляй грехиˆ миˆра.
Припев: А˜нгел вопияˆше Благодаˆтней: Чиˆстая Деˆво, раˆдуйся! И паˆки рекуˆ: раˆдуйся! Твой Сын воскреˆсе триднеˆвен от гроˆба, и меˆртвыя воздвиˆгнувый; люˆдие, веселиˆтеся.
Припев: Возбудиˆл есиˆ, уснуˆв, меˆртвыя от веˆка, цаˆрски рыкаˆвый яˆко от Иуˆды лев.
Припев: Магдалиˆна Мариˆя притечеˆ ко гроˆбу, и Христаˆ виˆдевши, яˆко вертограˆдаря вопрошаˆше.
О Божеˆственнаго, о любеˆзнаго, о сладчаˆйшаго Твоегоˆ глаˆса! С наˆми бо нелоˆжно обещаˆлся есиˆ быˆти до скончаˆния веˆка, Христеˆ: Егоˆже, веˆрнии, утверждеˆние надеˆжды имуˆще, раˆдуемся.
Следующие четыре припева читаются перед тропарем «О Паˆсха веˆлия»:
Припев: А˜нгел облистаˆяй женаˆм вопияˆше: престаˆните от слез, яˆко Христоˆс воскреˆсе.
Припев: Христоˆс воскреˆсе, смерть попраˆвый, и меˆртвыя воздвиˆгнувый: люˆдие, веселиˆтеся.
Припев: Днесь всяˆка тварь веселиˆтся и раˆдуется, яˆко Христоˆс воскреˆсе, и ад плениˆся.
Припев: Днесь Владыˆка плениˆ аˆда, воздвиˆгнувый юˆзники, яˆже от веˆка имяˆше люˆте одержиˆмыя.
О Паˆсха веˆлия и свящеˆннейшая, Христеˆ! О муˆдросте, и Слоˆве Боˆжий, и сиˆло! Подаваˆй нам иˆстее Тебеˆ причащаˆтися в невечеˆрнем дни Цаˆрствия Твоегоˆ.
Припев: Велиˆчит душаˆ мояˆ Триипостаˆснаго и Нераздеˆльнаго Божестваˆ держаˆву.
Богородичен: Соглаˆсно, Деˆво, Тебеˆ блажиˆм веˆрнии: раˆдуйся, двеˆре Госпоˆдня; раˆдуйся, граˆде одушевлеˆнный; раˆдуйся, Еяˆже раˆди нам ныˆне возсияˆ свет из Тебеˆ рождеˆннаго из меˆртвых Воскресеˆния.
Припев: Раˆдуйся, Деˆво, раˆдуйся, раˆдуйся, Благословеˆнная, раˆдуйся, Препрослаˆвленная: Твой бо Сын воскреˆсе триднеˆвен от гроˆба.
Богородичен: Веселиˆся и раˆдуйся, Божеˆственная двеˆре Свеˆта: зашеˆдый бо Иисуˆс во гроб возсияˆ, просияˆв соˆлнца светлеˆе, и веˆрныя вся озариˆв, Богораˆдованная Владыˆчице.
Ексапостиларий, самогласен:
Плоˆтию уснуˆв, яˆко мертв, Царюˆ и Гоˆсподи, триднеˆвен воскреˆсл есиˆ, Адаˆма воздвиˆг от тли, и упраздниˆв смерть: Паˆсха нетлеˆния, миˆра спасеˆние. (Трижды.)